LATVIJAS REPUBLIKAS MINISTRU KABINETS

2014. gada Rīkojums Nr.

Rīgā (prot. Nr. . §)

**Par Valsts kultūrkapitāla fonda finansēšanas modeļa koncepciju**

 1. Atbalstīt Valsts kultūrkapitāla fonda finansēšanas modeļa koncepcijas (turpmāk – koncepcija) 2.3.apakšsadaļā ietverto risinājumu (pakāpenisks Valsts kultūrkapitāla fonda finansējuma pieaugums līdz 2020.gada 1.janvārim).

 2. Noteikt Kultūras ministriju par atbildīgo institūciju koncepcijas īstenošanā.

3. Jautājumu par Valsts kultūrkapitāla fondam nepieciešamo finansējumu 2015.gadam un turpmākajiem gadiem koncepcijas īstenošanai izskatīt Ministru kabinetā likumprojekta „Par vidēja termiņa budžeta ietvaru 2015., 2016. un 2017.gadam” un likumprojekta „Par valsts budžetu 2015.gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām.

4. Kultūras ministrijai sagatavot un kultūras ministram atbilstoši šā rīkojuma 1.punktā noteiktajam koncepcijas risinājumam izstrādāt likumprojektu „Grozījumi Valsts kultūrkapitāla fonda likumā” un noteiktā kārtībā iesniegt izskatīšanai Ministru kabinetā iesniegšanai Saeimā valsts budžeta 2015.gadam likumprojektu paketē, paredzot:

4.1. valsts budžeta finansējuma Valsts kultūrkapitāla fonda likumā noteikto mērķu sasniegšanai pakāpenisku pieaugumu līdz 2020.gadam, ņemot vērā valsts budžeta iespējas, ar mērķi sasniegt finansējuma apmēru 2020.gadā ne mazāku kā 3 procenti no attiecīgajam gadam prognozētajiem ieņēmumiem no alkohola un tabakas akcīzes nodokļa un ne mazāku kā 50 procenti no attiecīgajam gadam prognozētajiem ieņēmumiem no izložu un azartspēļu nodokļa valsts budžetā ieskaitāmās daļas;

4.2. likumprojektā par kārtējā gada valsts budžetu paredzētajam Kultūras ministrijas (Valsts kultūrkapitāla fonda) finansējumam atbilstošu alkohola un tabakas akcīzes nodokļa un izložu un azartspēļu nodokļa (valsts budžeta daļas) ieņēmumu daļas likmi Valsts kultūrkapitāla fonda finansēšanai.

 Ministru prezidente Laimdota Straujuma

 Kultūras ministre Dace Melbārde

 Iesniedzējs:

 Kultūras ministre Dace Melbārde

 Vīza:

 Valsts sekretāra p.i. Sandis Voldiņš

16.09.2014 10:48

260

E.Vērpe

Tālr: 67503177 Edgars@kkf.lv